Какви мерки взеха страните по света в борбата с коронавируса ? Испания и Франция въвеждат строги мерки , за да спрат разпространението на коронавируса По последни данни на Университета " Джон Хопкинс " заразените по света с новия коронавирус са 156 400 , 5833 са смъртните случаи , а почти 74 хил . са излекуваните . Италия остава на второ място по смъртни случай след Китай с 1441 починали , следват Иран и Испания със съответно 611 и 196 . Испания обяви снощи , че въвежда почти пълна карантина за срок от 15 дни . Жителите на страната ще могат да излизат само , за да ходят на работа или на лекар , да купуват продукти от първа необходимост или при форсмажорни обстоятелства . Междувременно стана ясно , че Бегоня Гомес , съпруга на испанския премиер Педро Санчес , е заразена с новия коронавирус . Над 70 смъртни случая от новия коронавирус са били регистрирани в Испания през последните 24 часа . Франция ще затвори от полунощ всички ресторанти , кафенета и развлекателни обекти като кина и дискотеки , както и повечето магазини , обяви премиерът Едуар Филип . Целта е да се спре разпространението на коронавируса . Броят на новите случаи на коронавирус в страната се е удвоил за 72 часа . Смъртните случаи там вече са 91 . Великобритания ще забрани масовите събирания от следващата седмица . Правителството на Литва налага карантина в цялата страна , за да се бори с разпространението на коронавируса . Мерките влизат в сила от понеделник и включват затваряне на границите на страната за чужденци . Чешкото правителство затвори от събота почти всички магазини и ресторанти за 10 дни . Словенското правителство взе решение за спиране на обществения транспорт и затваряне на всички барове и ресторанти заради коронавируса . Шестима станаха заразените с коронавирус в Турция . Турският министър Фахреттин Коджа съобщи , че е регистриран още един позитивен случай на коронавирус при направения тест . Румъния ще въведе извънредно положение заради новия коронавирус от понеделник . Решението бе обявено днес от президента Клаус Йоханис . Извънредното положение ще даде на правителството повече правомощия да затваря граници и да налага рестриктивни мерки . САЩ включиха още две държави – Ирландия и Великобритания в списъка със страни , на чийто граждани е забранено да влизат на американска територия . В петък , когато беше обявено национално извънредно положение Вашингтон заяви , че на хора от 26 европейски държави се забранява пътуването до страната . Междувременно тестът на американския президент Доналд Тръмп за коронавирус е отрицателен . Това съобщи личният му лекар .